B.o.B

בוב ריי סימונס ג'וניור (באנגלית: ; נולד ב-15 בנובמבר 1988), הידוע בשם הבמה שלו B.o.B, הוא ראפר, זמר ומפיק מוזיקלי אמריקאי. הוא התפרסם ברחבי העולם כשהוציא את סינגל הבכורה שלו "Nothin' on You", הסינגל הגיע למקום הראשון במצעד הבילבורד הוט 100 ובמצעד הסינגלים הבריטי. גם הסינגל השני שלו, "Airplanes", הגיע למקום הראשון במצעד הבריטי, ובמצעד הבילבורד הוט 100 הגיע הסינגל למקום השני.

 ביוגרפיה 
 ראשית חייו 
בובי ריי סימונס ג'וניור נולד ב-15 בנובמבר 1988 בווינסטון סיילם בצפון קרוליינה. פחות מחודש לאחר לידתו עברה משפחתו לדקטור שבג'ורג'יה. בבית הספר היסודי והתיכון ניגן סימונס בחצוצרה בתזמורת בית הספר. סימונס הפסיק את לימודיו לטובת קריירה מוזיקלית, אף על פי שהוריו רצו שימשיך בלימודיו.

כנער הושפע סימונס מההיפ הופ מאטלנטה, ושם הבמה שלו לקוח משירם של הצמד אאוטקאסט - "B.O.B." (Bombs Over Baghdad).

 תחילת הקריירה 
בשנים 2007 ו-2008 הוציא B.o.B שני מיני-אלבומים שנקראו "Eastside" ו-"12th Dimension", חלק מהשירים שהופיעו במיני האלבומים הופיעו מאוחר יותר באלבום הבכורה של B.O.B.

 2009 – הווה: The Adventures of Bobby Ray 
אלבום הבכורה של B.o.B, "B.o.B Presents: The Adventures of Bobby Ray", תוכנן לצאת ב-25 במאי 2010, אך בעקבות הצלחתו הרבה של הסינגל הראשון מהאלבום, "Nothin' on You", שיצא ב-2 בפברואר, הוחלט להקדים את יציאת האלבום כולו ל-27 באפריל. ב-23 במאי הגיע השיר "Nothin' on You" למקום הראשון במצעד הבילבורד הוט 100.

עוד בטרם יצא האלבום, ב-13 באפריל, יצא סינגל נוסף: "Airplanes", בו משתתפת גם הזמרת היילי ויליאמס. הסינגל הצליח גם הוא ברחבי העולם והגיע למקום הראשון במצעד הבריטי ולשני במצעד הבילבורד הוט 100.

ב-27 באפריל אכן יצא האלבום, וכבר בשבוע הראשון ליציאתו הגיע למקום הראשון במצעד הבילבורד 200, וב-29 במאי הגיע האלבום למקום הראשון במצעד האלבומים הבריטי. בסך הכל מכר האלבום בארצות הברית למעלה מחצי מיליון עותקים, והגיע למעמד של אלבום זהב.

מהאלבום יצא גם הסינגל "Magic" שהופץ ברחבי העולם, אך למרות הצלחתו לא הצליח לשחזר את הצלחת קודמיו והגיע למקום העשירי בהוט 100 ולמקום ה-16 בבריטניה. בשנת 2012, הוציא את השיר "Both of Us" ביחד עם טיילור סוויפט.

 חיים אישיים 

נכון לשנת 2017, הונו של B.o.B מוערך בכ־8 מיליון דולר.

B.o.B מאמין בתאוריות קשר שונות ומכניס אותן לשירים שלו, ומדבר עליהן ברשתות החברתיות ובראיונות. הוא מאמין בין היתר בתאוריית הקשר על זיוף הנחיתה על הירח, במודל הארץ השטוחה, ובמעורבות הממשל האמריקני בפיגועי 11 בספטמבר.

השיר "Flatline" שהוציא לאור בשנת 2016 מכיל אמירות אנטישמיות. הוא מבקש מהמאזינים לקרוא על מכחיש השואה דייוויד אירווינג, ונאמר בו: "סטלין היה הרבה יותר גרוע מהיטלר, וזו הסיבה שהפוטוס חובש כיפה." הליגה נגד השמצה גינתה התבטאויות אלה ואמרה שהן מזכירות את תאוריית הקשר על ממשלת הכיבוש הציונית.

 דיסקוגרפיה 
אלבומי אולפן
 2010: B.o.B Presents: The Adventures of Bobby Ray
 2012: Strange Clouds
 2013: Underground Luxury
 2017: Ether
 2018: Naga
 2019: Southmatic

 פרסים 
החל משנת 2010 B.o.B זכה והיה מועמד למספר פרסים:
 פרסי גראמי - B.o.B מועמד לחמישה פרסים בטקס גראמי ה-53 (הקרוב).
 פרסי המוזיקה האמריקאית - היה מועמד 3 פעמים.
 פרסי ה-BET - היה מועמד 3 פעמים, ועוד 7 פעמים בפרסי ההיפ הופ של ה-BET.
 פרסי המיוזיק וידאו של ה-MTV - היה מועמד 7 פעמים.

 רשימת פרסים ומועמדויות שנה  פרס  קטגוריה  תוצאה2010 פרסי המוזיקה האמריקאית פריצת השנה  אמן ההיפ הופ הטוב ביותר  אלבום הראפ הטוב ביותר — "The Adventures of Bobby Ray"  פרסי ה-BET אמן ההיפ הופ הטוב ביותר  שיתוף הפעולה הטוב ביותר — "Nothin' on You"  וידאו קליפ השנה — "Nothin' on You" פרסי המיוזיק וידאו של MTV וידאו השנה — "Airplanes"  שיתוף הפעולה הטוב ביותר — "Airplanes" הווידאו הטוב ביותר לגברים — "Airplanes" וידאו ההיפ הופ הטוב ביותר — "Airplanes" וידאו הפופ הטוב ביותר — "Nothin' On You" פרסי המוזיקה של סול טריין2010: השיר הטוב ביותר "Nothin' On You" האמן החדש הטוב ביותר בחירת הנוער אלבום הראפ — "The Adventures of Bobby Ray" Hook Up Song — "Airplanes" הסינגל הטוב ביותר "Nothin' On You" פריצת השנה לגברים כוכב המוזיקה שיר הקיץ הטוב ביותר "Airplanes" 2011פרסי הגראמי הקלטת השנה — "Nothin' on You"  ביצוע הפופ הטוב ביותר של צמד/להקה — "Airplanes, Part II"  ביצוע הראפ/שירה הטוב ביותר — "Nothin' on You"  שיר הראפ הטוב ביותר — "Nothin' on You"  אלבום הראפ הטוב ביותר — "The Adventures of Bobby Ray" 

 קישורים חיצוניים 



 הערות שוליים 

קטגוריה:אמריקאים ילידי קרוליינה הצפונית
קטגוריה:ראפרים אמריקאים
קטגוריה:זמרים אמריקאים
קטגוריה:אמנים אמריקאים הידועים בשם במה
קטגוריה:מפיקי היפ הופ אמריקאים
קטגוריה:אמריקאים שנולדו ב-1988
קטגוריה:תומכי הארץ השטוחה